CELEX: 32005D0200
Language: fi
Date: 2005-03-02 00:00:00
Title: //: Komission päätös, tehty 2 päivänä maaliskuuta 2005, luvan antamisesta Virolle, Latvialle, Liettualle ja Maltalle ottaa käyttöön tiukemmat vaatimukset siltä osin kuin on kyse Avena fatuan esiintymisestä viljakasvien siemenissä (tiedoksiannettu numerolla K(2005) 462)ETA:n kannalta merkityksellinen teksti.

16.3.2005   
            
            
               FI
            
            
               Euroopan unionin virallinen lehti
            
            
               L 70/19
            
         
      KOMISSION PÄÄTÖS,
   
   tehty 2 päivänä maaliskuuta 2005,
   luvan antamisesta Virolle, Latvialle, Liettualle ja Maltalle ottaa käyttöön tiukemmat vaatimukset siltä osin kuin on kyse Avena fatuan esiintymisestä viljakasvien siemenissä
   (tiedoksiannettu numerolla K(2005) 462)
   (Ainoastaan viron-, latvian-, liettuan- ja maltankieliset versiot ovat todistusvoimaiset)
   (ETA: n kannalta merkityksellinen teksti)
   
      (2005/200/EY)
   
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY (1) ja erityisesti sen 14 artiklan 1 kohdan a alakohdan,
   ottaa huomioon Viron tasavallan, Latvian tasavallan, Liettuan tasavallan ja Maltan tasavallan esittämän pyynnön,
   sekä katsoo seuraavaa:
   
               (1)
            
            
               Direktiivissä 66/402/ETY säädetään toleransseista, jotka koskevat Avena fatuan esiintymistä viljakasvien siemenissä.
            
         
               (2)
            
            
               Viro, Latvia, Liettua ja Malta ovat pyytäneet lupaa soveltaa viljakasvien siementen kaupan pitämiseen tiukempia vaatimuksia kuin direktiivissä 66/402/ETY säädetään.
            
         
               (3)
            
            
               Viro, Latvia, Liettua ja Malta soveltavat kotimaiseen viljakasvien siementen tuotantoon tiukempia vaatimuksia kuin direktiivissä 66/402/ETY säädetään. Lisäksi kyseisissä jäsenvaltioissa pyritään kampanjan avulla hävittämään Avena fatua viljellyistä viljakasveista.
            
         
               (4)
            
            
               Virolle, Latvialle, Liettualle ja Maltalle olisi sen vuoksi annettava lupa ottaa käyttöön muista maista peräisin olevien viljakasvien siementen kaupan pitämiselle tiukemmat vaatimukset kuin direktiivissä 66/402/ETY säädetään.
            
         
               (5)
            
            
               Tässä päätöksessä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   
      1 artikla
   
   Virolle, Latvialle, Liettualle ja Maltalle annetaan lupa määrätä, että viljakasvien siemeniin, joita on tarkoitus pitää kaupan niiden alueilla, on liitettävä direktiivin 66/402/ETY 11 artiklan mukainen virallinen todistus, jossa annetaan vakuutus komission direktiivin 74/268/ETY (2) 2 artiklassa säädettyjen vaatimusten noudattamisesta.
   
      2 artikla
   
   Viron, Latvian, Liettuan ja Maltan on ilmoitettava komissiolle päivämäärä, josta alkaen ne aikovat käyttää hyväkseen 1 artiklassa myönnettyä lupaa, sekä tapa, jolla ne aikovat sen tehdä.
   Kun Viro, Latvia, Liettua ja Malta hyväksyvät toimenpiteitä 1 artiklassa myönnetyn luvan mukaisesti, niiden on ilmoitettava komissiolle viipymättä nämä toimenpiteet sekä päivämäärä, josta alkaen niitä sovelletaan.
   Komissio ilmoittaa tästä muille jäsenvaltioille.
   
      3 artikla
   
   Tämä päätös on osoitettu Viron tasavallalle, Latvian tasavallalle, Liettuan tasavallalle ja Maltan tasavallalle.
   
      Tehty Brysselissä 2 päivänä maaliskuuta 2005.
      
         
            Komission puolesta
         
         
            MARKOS KYPRIANOU
         
         
            Komission jäsen
         
      
   
   
      (1)  EYVL 125, 11.7.1966, s. 2309. Direktiivi sellaisena kuin se on viimeksi muutettuna direktiivillä 2004/117/EY (EUVL L 14, 18.1.2005, s. 18).
   
      (2)  EYVL L 141, 24.5.1974, s. 19. Direktiivi sellaisena kuin se on muutettuna direktiivillä 78/511/ETY (EUVL L 157, 15.6.1978, s. 34).